**Valdes sēde**

**PROTOKOLS Nr.08/06/2022**

Mellupu sociālā mājā, Ķekavas pagasts, Ķekavas novads, LV-2113

*vieta*

2022.gada 08.jūnijs plkst.16.00. - 20.30

*norises datums un laiks*

**Sēdi vada: I. Kukle**

**Protokolē: U.Antona**

**Sēdē no 5 valdes locekļiem piedalās: 5**

**Klātienē - I.Kukle, U.Antona, L.Priede, I.Boša, L.Broduža**

**Pieaicinātie biedrības biedri, viesi:**

**Mārtiņš Šterns – jauniešu pārstāvis**

**Sēdes darba kārtība:**

1. SIF projekta “Nākamais secīgais solis Mežinieku kopienas attīstībā” aktuālitātes – informē Inese Kukle

2. Par Ķekavas novada pašvaldības projektiem

3. Par citiem pasākumiem

4. Citi jautājumi

**Izskatītais:**

**SIF projekta “Nākamais secīgais solis Mežinieku kopienas attīstībā” aktualitātes**

Izvērtējam iepriekšējos pasākumus un tiek secināts, ka vēl joprojām labi darbojas individuālās uzrunas, maz – aicinājumi sociālo tīklu grupās, arī Whatsapp. Plakāti, kas tiek izlīmēti, iespējams sniedz maz ieguvuma, taču tiek nolemts turpināt tos izlīmēt. Jāpaiet laikam, kamēr cilvēki pierod pie aicinājumiem iesaistīties un mazinās psiholoģiskā barjera.

Visumā veiksmīgi vērtējami abi notikušie pieredzes apmaiņas pasākumi – iedzīvotāju darbnīcas. Visi dalībnieki bijuši apmierināti ar ieguvumu. Prakse jāturpina citos projektos, apzinot iedzīvotājiem aktuālās tēmas.

Ar sajūsmu tiek novērtēts pirmais jauniešu pasākums 03.06.2022. – atsaucība bijusi lielāka kā gaidīts, jaunieši ar interesi uzklausījuši biedrības un projekta jautājumus un pamazāk gatavi arī iesaistīties organizatoriskos pasākumos, kā arī video veidošanā un Mežinieku svētku programmas nodrošināšanā. Jauniešu pārstāvis Mārtiņš Šterns ziņo, ka ir jau sarunāta nākamā tikšanās un iepazīstina ar izstrādāto dienas kārtību tai. Projekts ir gatavs piešķirt līdzekļus kafijas pauzei 3 – 4 euro uz cilvēku pārtikas produktu iegādei. Tiek norunāts, ka nākamā valdes sēdē jaunieši prezentēs savas idejas, ko gatavi Mežinieku kopienas labā darīt.

Jaunieši tiek aicināti aktīvi iesaistīties aktivitātes “Atver sētu” organizēšanā. Tiek pārrunātas iespējamās grūtības un riski organizējot minēto aktivitāti. Jāuzrunā apkaimes iedzīvotāji/uzņēmēji par vēlmi saturīgi uzņemt savā sētā/uzņēmumā iedzīvotājus.

I.Kukle informē, ka SIF ir iesniegta projekta starpatskaite; laiks atskaites sagatavošanai bijis maz, tiek gaidīta atbilde par nepieciešamajiem precizējumiem, papildinājumiem. Tiek aicināti pārējie vairāk iesaistīties atskaišu sagatavošanā un tiek atgādināts, ka dokumentu gala versijas ir jāsaglabā kopējā diskā. Atkārtoti tiek pārrunāta projektu dokumentu korekta noformēšana, atbilstošās atsauces.

I.Kukle informē par sadarbību ar pašvaldību. Ir daudz darāmā, taču priecē, ka mūsu viedoklī ieklausās un tas ir ņemts vērā novada stratēģisko attīstības dokumentu no 2022. līdz 2027.gadam, izstrādē. Esam arī abas ar L. Brodužu tikušās ar novada vadību, nākamā tikšanās jau ar konkrētāku uzdevumu – runāt par esošo sadarbības situāciju un nepieciešamajiem uzlabijumiem tajā, paredzēta 16.jūnijā. Kā arī mūsu ietekme un pašnoteikšanās spējas pieaug, jo esam ievēlēti partnerības “Daugavkrasts” valdē, kas vairs nav tikai kā LEADER finansējuma administrētājs, bet veidojās arī kā NVO centrs, kas pildīs nevalstiskā sektora sadarbības platformas funkcijas. Līdz ar to esam uzaicināti 14.jūnijā uz tikšanos ar Baldones bijušā novada NVO un aktīvajiem iedzīvotājiem, lai dalītos savā pieredzē. Mūsu kopienu pasākumā pārstāvēs I.Kukle

Nākamie tuvākie pasākumi – Meža stāstu takas atklāšana 12.jūnijā. Tiek pārrunātas organizatoriskās lietas, nolemts aicināt palīgos jauniešus, sagādāt dāvaniņas visiem, kas pielikuši roku takas tapšanā, ievadvārdus uzticēt I.Kuklei un L.Brodužai, L.Priedei vadīt takas iekārtošanu – uzlikšanu, informēt, ja kāda palīdzība nepieciešama. L.Priede informē, ka stāstu takas tehniskajam nodrošinājumam nepieciešami koka paliktnīši.

Jāsāk domāt par ētikas kodeksa izstrādi. I. Kukle ierosina izstrādāt aptuvenos punktus un rīkot par tiem nobalsošanu Mežinieku svētku laikā, varbūt kā interaktīvi ar čiekuriem.

Tiek sniegta informācija, ka iegādāts daudzfunkcionāls printeris, tiek pārrunāts par tā lietošanas/izmantošanas kārtību/principiem. Printeris ir pieejams Mellupu sociālajā mājā.

**Par pašvaldības projektiem**

U.Antona informē, ka 25.05.2022. piedalījās Ķekavas novada pašvaldības līdzfinansējuma sabiedrības integrācijas, izglītošanas, aktīva dzīvesveida  un kultūras iniciatīvu projektam iesniegtā projekta „Augam viedi un veseli Mežiniekos!” prezentēšanā projektu konkursa komisijai. Šobrīd ir gūts apstiprinājums, ka projekts ir apstiprināts. Jāformē attiecīgie dokumenti. Tiek ieskicētas galvenās plānotās aktivitātes, norādot, ka vienai no meistarklasēm mērķa auditorija būs jaunieši. Jaunieši tiek aicināti izteikt savu viedokli, par meistarklases tēmu.

I.Kukle atgādina, ka jau rīt tiks prezentēts Mežinieku kopienas sagatavotais projekts par puķu dobes ilggadējās versijas veidošanu un lapenes uzstādīšanu. Vēl joprojām daudz neskaidrību ar zemes nomu vietai, kur plānota lapenes uzstādīšana. L.Broduža informē par sarunu ar novada juristu – praktiski neiespējami uzcelt būvi uz zemes pie Mellupu sociālās mājas, ja nav sabiedriskā labuma statusa, taču I.Kule iebilst pret šo statusu, jo tas nākotnē ierobežotu iespējamo kopienas saimniecisko darbību. Jāmeklē citi risinājumi.

Jaunieši tiek aicināti apdomāt savu iesaisti biedrības sociālo tīklu un mājas lapas uzturēšanā.

**Plānotie citi pasākumi**

Tiek plānots gadskārtējais Ielīgošanas pasākums 19.jūnijā plkst.19.00. Pasākuma laikā pušķots auto ar muzikālu priekšnesumu piestāts 3-4 lauku sētās, kurās būs sapulcējušies tuvējo sētu ļaudis. Jāveic lauku sētu apzināšana (nosakot pieteikšanās kārtību), kuras varētu sapulcināt citu māju iedzīvotājus. L.Priedei nepieciešams sagatavot informatīvos plakātus par Ielīgošanas pasākumu. I.Kukle organizē automašīnas pušķošanu. Tiek aktualizēts jautājums par svētku saskaņošanu ar atbildīgajām institūcijām.

L.Broduža informē par plānotajām aktivitātēm SIF iesniegtā un apstiprinātā projekta „Ģimenei draudzīgas vides stiprināšana Mežinieku apkaimē” realizēšanu. Plānota bērnu dienas nometne 19.-22.07.; 29.-30.07.2022. Sākotnējā primāro nometnes dalībnieku atlase notiks sadarbībā ar pašvaldības sociālo dienestu, kam ir informācija par apkaimes riska grupas bērniem. Otrā kārtā piedalīties tiks aicināti biedrības biedru bērni vecumā no 7 – 14 gadiem, kopā 30 bērni.

L.Broduža informē, ka biedrība “”Ķekavas muzikanti” 23.jūljā un 20.augustā organizē Rijas balli, kas notiks SIA Dabas zirgi “Mežauļos”. Apkaimes iedzīvotāji tiks aicināti tajā piedalīties.

Tiek plānoti Mežinieku svētki š.g.30.jūlijā. Jaunieši tiek lūgti aktīvu dalību svētku organizēšanā. Plānots, ka Mežinieku svētku sagatavošanā tiks iesaistīti arī bērni nometnes laikā. Tiek pārrunātas iespējamās aktivitātes svētku norises laikā – dažādas stacijas, kas veicina piederību Mežiniekiem, dabai draudzīgas aktivitātes. Mežinieku iespējamais tēls jeb maska. Tiek gatavots uzaicināmo viesu saraksts. Svētku laikā iedzīvotājiem sniegt iespēju paust viedokli par Mežinieku ētikas normām.

**Citi jautājumi**

Nepieciešams veikt norēķinu par uzstādītajiem Grāmatu āra apmaiņas skapjiem. Skapji labi pilda savu funkciju, notiek grāmatu apmaiņa.

Tiek aktualizēts jautājums par biedru naudas nomaksu par 2022.gadu. U.Antonai jāsagatavo aicinājums biedriem Wacap info grupā veikt biedru naudas nomaksu. Šobrīd var paredzēt, ka zināms finanšu līdzekļu apjoms būs nepieciešams tintes iegādei, lai printeris varētu pilnvērtīgi pildīt savas funkcijas.

**Sēdes vadītājs\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Protokolēja\_\_\_\_\_\_\_\_\_\_\_\_\_\_\_\_\_\_\_\_\_\_\_\_**